PLANB ปลุกกระแส “OOH Media” จัดแสดงศิลปะ NFT บนป้ายดิจิทัลกว่า 900 จอทั่วปท.
PLANB จัดบิ๊กโปรเจค #BKKNFT REAL WORLD OUT OF HOME NFT ปลุกกระแสตลาด OOH media แสดงศิลปะ NFT บนจอดิจิทัลในเครือกว่า 900 จอทั่วประเทศ เริ่ม 16 ม.ค.-15 ม.ค.65
PLANB จัดบิ๊กโปรเจค #BKKNFT REAL WORLD OUT OF HOME NFT ปลุกกระแสตลาด OOH media แสดงศิลปะ NFT บนจอดิจิทัลในเครือกว่า 900 จอทั่วประเทศ
12 ม.ค. 2565

ดร.พินิจสรณ์ ลือชัยขจรพันธ์ กรรมการผู้จัดการ บริษัท แพลน บี มีเดีย จำกัด (มหาชน) หรือ PLANB กล่าวว่า จากการระบาดใหญ่ของ COVID-19 ตั้งแต่ปี 2019 ท้องถนนที่เคยพลุกพล่านเต็มไปด้วยผู้คนและนักท่องเที่ยว กลับดูว่างเปล่าด้วยมาตรการ ล็อกดาวน์ และ Social Distancing
อย่างไรก็ตามในโลกออนไลน์กลับไม่ได้เงียบเหงา ทั้งยังได้ถูกพัฒนาอย่างรวดเร็ว รวมไปถึงการนำเทคโนโลยีบล็อกเชนมาใช้กันอย่างมาก พลังของความคิดสร้างสรรค์ในงานศิลปะดิจิทัลได้รับการปลดปล่อยผ่าน NFT และมีศิลปินจำนวนมากให้ความสนใจอย่างที่ไม่เคยเกิดขึ้นมาก่อน
สำหรับ #BKKNFT โปรเจ็กต์นี้เกิดขึ้นจากความร่วมมือระหว่างบริษัทสื่อโฆษณานอกบ้านที่มีความหลากหลายที่สุดในประเทศไทย พร้อมด้วยนวัตกรรมและแนวคิดสร้างสรรค์คอนเทนต์คุณภาพ อย่าง แพลน บี มีเดีย จำกัด (มหาชน) และ Zipmex แพลตฟอร์มสินทรัพย์ดิจิทัลชั้นนำที่เติบโตเร็วที่สุดในเอเชียแปซิฟิก โดยโปรเจกต์นี้เป็นการผสมผสานโลก “ออนไลน์” และ “ออฟไลน์” ที่ดีที่สุด ผ่านงานศิลปะ NFT จากศิลปินที่มีผลงานโดดเด่น ซึ่งเดิมอาจเข้าถึงผู้ชมทางออนไลน์ที่จำกัด ให้ได้แสดงผลงานต่อผู้ชมในวงกว้างมากขึ้นผ่านเครือข่ายสื่อนอกบ้านที่ใหญ่ที่สุด มากถึง 900 จอทั่วประเทศ ช่วยสร้างการรับรู้และสร้างแรงบันดาลใจให้ผู้คนนับล้าน
โดยโปรเจ็กต์นี้ได้รับเกียรติจากศิลปินชื่อดังระดับโลก อาทิเช่น Seerlight, Misang และ Mark Constantine Inducil, ศิลปินไทยที่มีชื่อเสียง อาทิเช่น  Linecensor, Pondering, 3land, Iputsa, PUCK และศิลปินที่มีชื่อเสียงอีกจำนวนมาก รวมไปถึงได้รับเกียรติจากกลุ่มผู้สะสมงานศิลปะ NFT ทั่วโลก ร่วมนำภาพสะสมมาขึ้นแสดงบนจอดิจิตอล พร้อมทั้งโปรเจ็กต์นี้ได้รับความร่วมมือจากกลุ่ม NFT and Crypto Art Thailand ในการโปรโมทและร่วมคัดเลือกผลงานของศิลปินรุ่นใหม่ของไทยที่มีความสนใจมาเข้าร่วมโปรเจ็กต์นี้อีกด้วย รวมผลงานมากถึง 350 ผลงาน จากศิลปินกว่า 250 ชีวิต ที่จะมาเพิ่มสีสันบนจอดิจิตอล แต่งเเต้มให้ท้องถนนสดใส เต็มไปด้วย Outdoor art gallery ตลอด 1 เดือน
ทั้งนี้สามารถชมผลงานศิลปะ NFT ได้ทุกวันผ่านจอดิจิตอลทั่วประเทศ อาทิเช่น [email protected] จอดิจิตอลขนาดใหญ่ บริเวณหน้าศูนย์การค้าเซ็นทรัลเวิลด์, Parc Paragon The 90 Degree &amp; Interchange 21 จอบริเวณหน้าศูนย์การค้าสยามพารากอนและจอบริเวณแยกอโศกมนตรี, Emporium&amp;Emquartier จอบริเวณหน้าศูนย์การค้า Emporium&amp;Emquartier, และเครือข่ายจอดิจิตอล รวมกว่า 900 จอ
พร้อมโชว์พิเศษกับการแสดงผลงานศิลปะ NFT ต่อเนื่องตลอด 1 ชั่วโมง ทุกวันเสาร์ เวลา 20.35 – 21.35 น. โดยผู้ที่สนใจสามารถรับชมได้ที่จอ [email protected] บริเวณหน้าศูนย์การค้าเซ็นทรัลเวิลด์, Parc Paragon The 90 Degree &amp; Interchange 21 จอบริเวณหน้าศูนย์การค้าสยามพารากอนและจอบริเวณแยกอโศกมนตรี และจอบริเวณหน้าศูนย์การค้า Show DC และทาง Zipmex กำลังจะมีโปรเจกต์ดีๆ กับงาน “MetaWorld” ซึ่งจะจัดขึ้นตั้งแต่วันที่ 7 กุมภาพันธ์ 2565 เป็นต้นไป ณ สยามพารากอน อีกด้วย ผู้ที่สนใจงานศิลปะ NFT สามารถติดตามรายละเอียดงานผ่านช่องทางของ Zipmex ได้เร็วๆนี้